Nova oportunitat a Burjassot a per a reciclar en l’Ecoparc mòbil
2025-07-24

El dijous 30 de novembre, torna a Burjassot l’Ecoparc mòbil de la Emtre. Este servei de l’Entitat Metropolitana per al Tractament de Residus estarà situat, com és habitual, en l’aparcament de Les Palmeres, al costat al Mercat Municipal l’Almara.

Així, del 30 de novembre al 2 de desembre, es podrà acudir a l’ecoparc per a reciclar els residus que es tenen a casa i per als quals no existeixen contenidors específics, com ara cd, piles, radiografies, pintura, etc.

L’horari de l’ecoparc serà el següent: els dies 30 de novembre i 1 de desembre, de 10.00 a 14.00 hores i de 16.00 a 19.00 hores i el dissabte 2 de desembre, només de matí, de 10.00 a 13.00 hores.

Des de la Emtre, recorden la importància de reciclar de manera correcta tots els residus que es generen en les llars ja que així s’eviten els seus abocaments incontrolats, es redueix el volum de fem que acaba en un abocador, s’estalvia en matèries primeres i energia en reciclar i s’ajuda al tractament adequat de tots ells.